Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 22 เม.ย.65
Daily Focus - บล.ฟินันเซีย ไซรัส ประจำวันที่ 22 เม.ย.65
22 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET จะเริ่มกลับมาอ่อนตัวลงหากรอบ 1,680-1,685 จุด จากแรงกดดันหลังประธาน FED ระบุเตรียมปรับขึ้นดอกเบี้ย 0.5% ในการประชุมเดือนหน้าเพื่อดึงเงินเฟ้อให้ปรับลงสู่กรอบเป้าหมาย 2% โดยเร็วหลังล่าสุดเงินเฟ้อสหรัฐฯสูงสุดในรอบ 40 ปี ส่งผลให้ Dollar Index แข็งค่าขึ้นอีกครั้งและ Bond Yield พุ่งขึ้น กดดันสินทรัพย์เสี่ยงอย่างหุ้นโดยเฉพาะกลุ่ม Tech และ Growth ที่มี PER สูงคาดถูกกดดัน
โดยรวมยังประเมิน SET Index ในช่วงที่เหลือของ เม.ย. ต่อเนื่อง พ.ค. ยังมีโอกาสพักตัวระยะสั้นหาระดับ 1,650+- จุดหรือต่ำกว่า ซึ่งมองเป็นโอกาส “สะสมหุ้นพื้นฐาน” เพื่อถือลงทุนระยะกลางยาว โดยยังให้น้ำหนักบวกต่อกระแสเงินทุนต่างชาติที่จะไหลเข้าตลาดหุ้นไทยต่อเนื่องในครึ่งปีหลังตามทิศทางเศรษฐกิจไทยที่เติบโตเร่งตัวขึ้น โดยเฉพาะภาคการท่องเที่ยวที่จะเริ่มฟื้นชัดในครึ่งปีหลังเป็นต้นไป
ขณะที่หุ้นที่ชอบยังคงเป็นกลุ่ม Value และ Domestic Play ที่มี PER/PBV ต่ำ ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/65 แข็งแกร่ง